title: Directiva Consiliului din 26 iunie 1990 privind schimburile de cai pentru concursuri și stabilirea condițiilor de participare la aceste concursuri

text:
               03/Volumul 08

               RO

               Jurnalul Ofícial al Uniunii Europene

               85

         31990L0428

               L 224/60

               JURNALUL OFÍCIAL AL UNIUNII EUROPENE

      DIRECTIVA CONSILIULUI

   din 26 iunie 1990
   privind schimburile de cai pentru concursuri și stabilirea condițiilor de participare la aceste concursuri
   (90/428/CEE)
   CONSILIUL COMUNITĂȚILOR EUROPENE,
   având în vedere Tratatul de instituire a Comunității Economice Europene, în special articolele 42 și 43,
   având în vedere propunerea Comisiei (1),
   având în vedere avizul Parlamentului European (2),
   având în vedere avizul Comitetului Economic și Social (3),
   întrucât caii, în calitate de animale vii, sunt incluși în lista produselor enumerate la anexa II la tratat;
   întrucât este necesar ca, în scopul asigurării unei dezvoltări raționale a producției de cai și pentru creșterea, în acest fel, a productivității acestui sector, să se stabilească, la nivel comunitar, reguli referitoare la schimburile intracomunitare de cai destinați concursurilor;
   întrucât creșterea cailor, în special a cailor de curse, se integrează în general în cadrul activităților agricole; întrucât această activitate constituie o sursă de venituri pentru o parte a populației agricole;
   întrucât în cadrul Comunității continuă să existe diferențe în ceea ce privește regulile de acces la concursuri; întrucât acestea pot constitui o piedică în calea schimburilor intracomunitare;
   întrucât schimburile de cai pentru concursuri și participarea la aceste concursuri pot fi compromise de diferențele care există în cadrul nomelor referitoare la alocarea unui procent din valoarea câștigurilor și profiturilor pentru menținerea, promovarea și amelioararea creșterii animalelor în statele membre; întrucât instaurarea accesului liber la concursuri presupune armonizarea acestor norme;
   întrucât, până la realizarea unei astfel de armonizări trebuie, în special prin menținerea sau creșterea productivității în acest sector, ca statele să fie autorizate să rezerve un procent din câștiguri și profituri pentru menținerea, promovarea și amelioararea creșterii animalelor; întrucât trebuie fixat un plafon pentru acest procent;
   întrucât este necesar să fie luate, în anumite domenii, măsuri de aplicare cu caracter tehnic; întrucât, pentru punerea în aplicare a măsurilor vizate, trebuie prevăzută o procedură care să instaureze o cooperare strânsă și eficientă între statele membre și Comisie în cadrul Comitetului zootehnic permanent,
   ADOPTĂ PREZENTA DIRECTIVĂ:
   Articolul 1
   Prezenta directivă stabilește condițiile referitoare la schimburile de cai pentru concursuri și condițiile de participare a acestor cai la respectivele concursuri.
   Articolul 2
   În sensul prezentei directive, se aplică definițiile prezentate la articolul 2 din Directiva 90/427/CEE a Consiliului din 26 iunie 1990 privind condițiile zootehnice și genealogice care reglementează schimburile intracomunitare de cai (4).
   Pe lângă aceasta, prin „concurs” se înțelege orice competiție hipică, în special cursele și probele cu obstacole (jumping), întrecerile de dresaj, atelaj, model și viteză.
   Articolul 3
   (1)   Nu se va face nici o discriminare, în regulile de concurs, între caii înregistrați în statul membru în care este organizat concursul și caii înregistrați într-un alt stat membru.
   (2)   Nu se va face nici o discriminare, în regulile de concurs, între caii care provin din statul membru în care este organizat concursul și caii care provin din alt stat membru.
   Articolul 4
   (1)   Obligațiile enunțate la articolul 3 se aplică în special:

               (a)

               criteriilor de înscriere la concurs, în special limitelor lor maxime sau minime;

               (b)

               deliberării din concurs;

               (c)

               câștigurilor sau profiturilor care pot rezulta în urma concursului.

         (2)   Cu toate acestea:

               —

               obligațiile prevăzute la articolul 3 nu aduc atingere organizării de:

                           (a)

                           concursuri rezervate cailor înscriși într-un registru genealogic determinat, cu scopul de a permite o ameliorare a rasei;

                           (b)

                           concursuri regionale pentru selecția cailor;

                           (c)

                           manifestări cu caracter istoric sau tradițional.

                     Statul membru care intenționează să facă uz de aceste posibilități va transmite în prealabil Comisiei informațiile esențiale legate de acest lucru.

               —

               statele membre sunt autorizate să rezerve, pentru fiecare concurs sau tip de concurs, prin intermediul organismelor aprobate sau recunoscute oficial în acest scop, un anumit procent din valoarea câștigurilor sau profiturilor vizate la alineatul (1) litera (c) pentru menținerea, promovarea și ameliorarea creșterii de cai.
               Acest procent nu va depăși 30 % în 1991, 25 % în 1992 și 20 % începând din 1993.
               Criteriile de distribuire a acestor fonduri în statul membru respectiv trebuie comunicate Comisiei și celorlalte state membre în cadrul comitetului zootehnic permanent.
               Înainte de 31 decembrie 1992, Consiliul va reexamina condițiile de aplicare a acestor dispoziții pe baza unui raport al Comisiei, ținând cont de progresele de armonizare realizate pe ansamblul problemelor ridicate de condițiile de creștere a cailor de concurs, însoțit de propuneri adecvate asupra cărora Consiliul va delibera cu majoritate calificată.

         (3)   Modalitățile generale de aplicare a dispozițiilor prezentului articol sunt stabilite după procedura prevăzută la articolul 6.
   Articolul 5
   (1)   Până la adoptarea unor decizii în conformitate cu articolul 4 din Directiva 90/427/CEE, în cazul în care o înscriere la concurs a unui cal înregistrat într-un stat membru este refuzată, motivele refuzului trebuie comunicate în scris proprietarului sau mandatarului său.
   (2)   În cazul prevăzut la alineatul (1), proprietarul sau mandatarul său are dreptul să obțină avizul unui expert în condițiile prevăzute la articolul 8 alineatul (2) din Directiva 89/662/CEE (5) și care se aplică mutatis mutandis.
   (3)   Comisia stabilește modalitățile de aplicare a dispozițiilor prezentului articol în conformitate cu procedura prevăzută la articolul 6.
   Articolul 6
   În cazurile în care se face referire la procedura definită în prezentul articol, Comitetul zootehnic permanent, înființat prin Decizia 77/505/CEE (6), deliberează în conformitate cu regulile enunțate la articolul 11 din Directiva 88/661/CEE (7).
   Articolul 7
   Statele membre pun în aplicare actele cu putere de lege și actele administrative necesare pentru a se conforma prezentei directive până la 1 iulie 1991. Ele informează de îndată Comisia cu privire la aceasta.
   Articolul 8
   Prezenta directivă se adresează statelor membre.

      Adoptată la Bruxelles, 26 iunie 1990.

            Pentru Consiliu

            Președintele

         M. O'KENNEDY

      (1)  JO C 327, 30.12.1989, p. 61.

      (2)  JO C 149, 18.6.1990.

      (3)  JO C 62, 12.3.1990, p. 46.

      (4)  JO L 224, 18.8.1990, p. 55.

      (5)  JO L 395, 30.12.1989, p. 13.

      (6)  JO L 206, 12.8.1988, p. 11.

      (7)  JO L 382, 31.12.1988, p. 36.


title: Directiva Consiliului din 19 noiembrie 1973 privind apropierea actelor cu putere de lege și a actelor administrative ale statelor membre cu privire la atestarea și marcarea cablurilor, lanțurilor și cârligelor

text:
               13/Volumul 01

               RO

               Jurnalul Ofícial al Uniunii Europene

               258

         31973L0361

               L 335/51

               JURNALUL OFÍCIAL AL UNIUNII EUROPENE

      DIRECTIVA CONSILIULUI

   din 19 noiembrie 1973
   privind apropierea actelor cu putere de lege și a actelor administrative ale statelor membre cu privire la atestarea și marcarea cablurilor, lanțurilor și cârligelor
   (73/361/CEE)
   CONSILIUL COMUNITĂȚILOR EUROPENE,
   având în vedere Tratatul de instituire a Comunității Economice Europene, în special articolul 100,
   având în vedere propunerea Comisiei,
   având în vedere avizul Adunării,
   având în vedere avizul Comitetului Economic și Social,
   întrucât în mai multe state membre sunt prevăzute o atestare și o marcare pentru anumite cabluri, lanțuri și cârlige, care sunt destinate utilizării pentru ridicare sau manipulare; întrucât aceste dispoziții diferă de la un stat membru la altul; întrucât prin disparitățile lor, acestea constituie un obstacol în calea schimburilor comerciale în interiorul Comunității Economice Europene;
   întrucât aceste obstacole în calea înființării și funcționării pieței comune pot fi reduse, chiar eliminate, dacă toate statele membre adoptă aceleași dispoziții privind atestarea și marcarea cablurilor, lanțurilor și cârligelor fie prin completarea, fie prin înlocuirea dispozițiilor interne actuale;
   întrucât prezenta directivă se limitează la dispozițiile privind atestarea sau marcarea cablurilor, lanțurilor și cârligelor; întrucât atestarea și marcarea permit fabricanților și utilizatorilor dispozitivelor de ridicat să cunoască între altele caracteristicile acestor cabluri, lanțuri și cârlige; întrucât, în afară de aceasta, directivele care vor fi adoptate ulterior cu privire la normele de construcție ale diverselor dispozitive de ridicat conțin dispoziții privind utilizarea specifică a cablurilor, lanțurilor și cârligelor;
   întrucât progresul tehnic necesită o adaptare rapidă a dispozițiilor tehnice privind dispozitivele și mecanismele de ridicat; întrucât pentru facilitarea punerii în aplicare a măsurilor necesare, trebuie să se prevadă o procedură care să instaureze o cooperare strânsă între statele membre și Comisie în cadrul unui comitet pentru adaptarea la progresul tehnic a directivelor care au în vedere eliminarea obstacolelor tehnice în schimburile intracomunitare în sectorul dispozitivelor și al mecanismelor de ridicat,
   ADOPTĂ PREZENTA DIRECTIVĂ:
   Articolul 1
   Prezenta directivă privește mecanismele de ridicat, cu excepția:

               —

               mecanismelor de ridicat uzate;

               —

               mecanismelor de ridicat utilizate la bordul navelor și pentru căile ferate, funiculare și teleferice.

         În înțelesul prezentei directive, mecanisme de ridicat înseamnă cablurile metalice, lanțurile din oțel rotund și cârligele care sunt destinate unor operațiuni de ridicare sau de manipulare.
   Articolul 2
   (1)   Statele membre nu pot interzice sau restrânge, pentru motive referitoare la atestarea sau marcarea, introducerea pe piață a mecanismelor de ridicat menționate la articolul 1, în cazul în care ele sunt însoțite de o atestare și au un marcaj care se conformează dispozițiilor din anexă.
   (2)   Cu toate acestea, în cazul în care un stat membru constată că aceste caracteristici ale unui mecanism de ridicat, mai ales cele minime, nu sunt conforme cu cele indicate în atestare, poate suspenda introducerea pe piață a acestui mecanism de ridicat. El informează de îndată celelalte state membre și Comisia cu privire la aceasta, precizând motivele deciziei sale.
   În cazul în care un stat membru contestă motivele măsurilor menționate anterior, statele membre în cauză se străduiesc să rezolve litigiul.
   Comisia este informată. Dacă este necesar, aceasta procedează la consultări adecvate în vederea găsirii unei soluții.
   Articolul 3
   Statele membre pot solicita ca pe teritoriul lor, în cazul ofertei și vânzării către consumatorul final, atestările și marcajele prevăzute prin prezenta directivă să fie exprimate sub formă de simboluri admise în plan internațional sau în limbile lor naționale.
   Articolul 4
   (1)   Prin prezenta se instituie un comitet pentru adaptarea la progresul tehnic a directivelor care au în vedere eliminarea obstacolelor tehnice în realizarea schimburilor comerciale din sectorul dispozitivelor și mecanismelor de ridicat, în continuare numit „comitet”, care este format din reprezentanții statelor membre și prezidat de un reprezentant al Comisiei.
   (2)   Comitetul își stabilește regulamentul de procedură.
   (3)   Modificările necesare pentru adaptarea la progresul tehnic a dispozițiilor din anexă se adoptă conform procedurii prevăzute la articolul 5.
   Articolul 5
   (1)   În cazul în care trebuie respectată procedura prevăzută în prezentul articol, comitetul este sesizat de președinte, fie la inițiativa acestuia, fie la cererea reprezentantului unui stat membru.
   (2)   Reprezentantul Comisiei prezintă comitetului un proiect cu măsurile ce urmează să fie adoptate. Comitetul își dă avizul cu privire la acest proiect în termenul pe care președintele îl poate stabili în funcție de urgența chestiunii în cauză. Avizul se adoptă cu o majoritate de patruzeci și unu de voturi, voturile statelor membre fiind ponderate în conformitate cu articolul 148 alineatul (2) din tratat. Președintele nu participă la vot.

               (3)

                           (a)

                           Comisia adoptă măsurile avute în vedere, în cazul în care acestea sunt conforme cu avizul comitetului;

                           (b)

                           în cazul în care măsurile avute în vedere nu sunt conforme cu avizul comitetului sau în lipsa avizului, Comisia prezintă Consiliului, fără întârziere, o propunere cu privire la măsurile ce trebuie adoptate. Consiliul hotărăște cu majoritate calificată;

                           (c)

                           în cazul în care la expirarea unui termen de trei luni de la data prezentării la Consiliu, acesta nu hotărăște, măsurile propuse sunt adoptate de Comisie.

         Articolul 6
   (1)   Statele membre pun în aplicare dispozițiile necesare pentru a se conforma prezentei directive în termen de 18 luni de la notificarea acesteia și informează de îndată Comisia cu privire la aceasta.
   (2)   Comisiei îi sunt comunicate de către statele membre textele principalelor dispoziții de drept intern pe care le adoptă în domeniul reglementat de prezenta directivă.
   Articolul 7
   Prezenta directivă se adresează statelor membre.

      Adoptată la Bruxelles, la 19 noiembrie 1973.

            Pentru Consiliu

            Președintele

         Ib FREDERIKSEN

   ANEXĂ
   1.   Dispoziții generale
   1.1.   Fiecare lungime de cablu metalic și lanț, precum și fiecare cârlig trebuie să prezinte o marcă sau, în cazul în care un marcaj nu este posibil, o plachetă sau inel inamovibil care trebuie să aibă referințele fabricantului sau ale reprezentantului său autorizat stabilit în Comunitatea Economică Europeană și numărul de atestare aferent (a se vedea punctele 2.1, 3.1 și 4.1).
   1.2.   Fabricantul sau reprezentantul său autorizat stabilit în Comunitatea Economică Europeană asigură conformitatea fiecărei lungimi de cablu metalic și lanț, ca și a fiecărui cârlig, cu caracteristicile indicate în atestări (a se vedea punctele 2.1, 3.1 și 4.1).
   2.   Dispoziții privind cablurile metalice
   2.1.   Fabricantul sau reprezentantul său autorizat stabilit în Comunitatea Economică Europeană trebuie să elibereze pentru fiecare cablu o atestare care conține cel puțin indicațiile următoare:

               (a)

               indicații obligatorii:

                           —

                           numele și adresa fabricantului sau a reprezentantului său autorizat stabilit în Comunitatea Economică Europeană;

                           —

                           diametrul nominal al cablului;

                           —

                           lungimea cablului livrat;

                           —

                           greutatea medie pe metru;

                           —

                           modul și sensul de cablaj (rotire la dreapta sau la stânga, format sau nu în prealabil, încrucișat sau nu);

                           —

                           pasul de cablare;

                           —

                           construcția (compoziția cablului, natura și compoziția nucleului cablului, numărul de fire și fibre); se anexează schema secțiunii cotate;

                           —

                           caracteristicile oțelului (clase sau calități);

                           —

                           rezistența practică minimă a cablului la ruperea sub tensiune

                           —

                           rezistența nominală a firelor la ruperea prin tracțiune;

                           —

                           rezistența practică minimă a cablului la ruperea prin tracțiune;

                           —

                           precizări asupra naturii protecției împotriva coroziunii interne și externe (în caz de zincare, calitatea zincării trebuie să fie indicată);

                           —

                           atestarea faptului că respectivul cablu este făcut dintr-o singură piesă și că prezintă caracteristici constante pe toată lungimea sa;

                           —

                           precizări asupra naturii și a metodelor de probă privind tracțiunea, torsionarea, îndoirea, precum și rezultatele lor;

                           —

                           limitele de temperatură pentru utilizarea cablului;

                           —

                           dispozițiile de întreținere și supraveghere;

               (b)

               indicație eventuală:

                           —

                           în cazul în care un cablu este construit după un standard de utilizare națională sau internațională, acest standard trebuie menționat.

         3.   Dispoziții privind lanțurile din oțel rotund
   3.1.   Fabricantul sau reprezentantul său autorizat stabilit în Comunitatea Economică Europeană trebuie să elibereze pentru fiecare lanț o atestare care conține cel puțin indicațiile următoare:

               (a)

               indicații obligatorii:

                           —

                           numele și adresa fabricantului sau a reprezentantului său autorizat stabilit în Comunitatea Economică Europeană;

                           —

                           caracteristicile lanțului (lungimea și lățimea nominală a verigii și toleranțele maxime, diametrul firului, lanț calibrat sau nu); se anexează schema a cel puțin două verigi;

                           —

                           lungimea lanțului furnizat;

                           —

                           greutatea medie pe metru;

                           —

                           metoda de sudură a verigilor (prin forjare sau electrică);

                           —

                           valoarea sarcinii de încercare aplicată la întregul lanț după tratamentul termic;

                           —

                           rezistența practică minimă a lanțului la ruperea prin tracțiune la temperatură normală;

                           —

                           rezistența practică minimă a lanțului la ruperea prin tracțiune la temperatura de utilizare;

                           —

                           alungirea proporțională a rupturii prin tracțiune;

                           —

                           caracteristicile materialului lanțului (de exemplu clasa sau calitatea);

                           —

                           tipul de tratament termic aplicat și eventual care urmează să fie aplicat de către fabricant sau de o întreprindere specializată;

                           —

                           precizări asupra naturii și metodelor de probă la tracțiune și rezultatele lor;

                           —

                           limitele de temperatură pentru utilizarea lanțului;

                           —

                           dispoziții de întreținere și supraveghere;

               (b)

               indicații eventuale:

                           —

                           în cazul în care lanțul este construit conform unui standard de utilizare națională sau internațională se menționează acest standard;

                           —

                           indicația de a se consulta fabricantul sau reprezentantul său autorizat pentru orice tratament termic, dacă este vorba de un lanț care a suferit un tratament termic special.

         3.2.   Cel puțin o verigă din douăzeci sau o verigă la fiecare metru, alegând cel mai mic din cele două intervale, trebuie să prezinte, într-un mod lizibil și indelebil, o marcă a calității de utilizare națională sau internațională. Mărcile trebuie să aibă următoarele dimensiuni:

               Dimensiuni nominale ale lanțului în milimetri

               Dimensiuni ale cifrelor în milimetri

               Până la 12,5 inclusiv

               3

               Peste 12,5, până la 26 inclusiv

               4,5

               Peste 26

               6

         4.   Dispoziții privind cârligele
   4.1.   Fabricantul sau reprezentantul său autorizat stabilit în Comunitatea Economică Europeană trebuie să elibereze pentru fiecare lot de cârlige sau la cererea utilizatorului o atestare care conține cel puțin indicațiile următoare:

               (a)

               indicații obligatorii:

                           —

                           numele și adresa fabricantului sau a reprezentantului său autorizat stabilit în Comunitatea Economică Europeană;

                           —

                           tipul de cârlig;

                           —

                           caracteristicile dimensionale;

                           —

                           în cazul în care este vorba de un cârlig care corespunde standardelor de utilizare națională sau internațională, indicarea referințelor de identificare;

                           —

                           în cazul în care cârligul nu este fabricat în conformitate cu standardul de utilizare națională sau internațională:

                                       —

                                       sarcina care provoacă un orificiu corespunzător abandonării acestei sarcini sau sarcina de ruptură (fabricantul trebuie să precizeze dacă este vorba de o derulare sau de o ruptură);

                                       —

                                       sarcina maximă denumită sarcina de încercare care nu provoacă nici o deformare permanentă;

                                       —

                                       caracteristicile oțelului (clasă sau calitate);

                                       —

                                       tipul de tratament termic aplicat sau care urmează eventual să fie aplicat de către fabricant sau întreprinderea specializată;

                           —

                           precizări asupra naturii și metodelor de încercare la tracțiune și rezultatele lor;

                           —

                           limitele de temperatură pentru utilizarea cârligelor;

                           —

                           dispoziții de întreținere și supraveghere;

               (b)

               indicație eventuală:

                           —

                           indicația „pentru orice tratament termic să se consulte fabricantul sau reprezentantul său autorizat”, în cazul în care este vorba de cârlige care au suferit un tratament termic special.

         4.2.   Cârligele trebuie să prezinte, într-un mod lizibil și indelebil, o marcă a calității de utilizare națională sau internațională.


title: Directiva 1999/65/CE a Comisiei din 24 iunie 1999 de modificare a Directivelor 86/362/CEE și 90/642/CEE ale Consiliului privind stabilirea conținuturilor maxime de reziduuri de pesticide din și de pe cereale și, respectiv, anumite produse de origine vegetală, inclusiv fructe și legume (Text cu relevanță pentru SEE)

text:
               03/Volumul 28

               RO

               Jurnalul Ofícial al Uniunii Europene

               185

         31999L0065

               L 172/40

               JURNALUL OFÍCIAL AL UNIUNII EUROPENE

      DIRECTIVA 1999/65/CE A COMISIEI

   din 24 iunie 1999
   de modificare a Directivelor 86/362/CEE și 90/642/CEE ale Consiliului privind stabilirea conținuturilor maxime de reziduuri de pesticide din și de pe cereale și, respectiv, anumite produse de origine vegetală, inclusiv fructe și legume
   (Text cu relevanță pentru SEE)
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Directiva 86/362/CEE a Consiliului din 24 iulie 1986 de stabilire a conținuturilor maxime de reziduuri de pesticide din și de pe cereale (1), modificată ultima dată de Directiva 98/82/CE (2), în special articolul 7 alineatul (4) litera (a),
   având în vedere Directiva 90/642/CEE a Consiliului din 27 noiembrie 1990 de stabilire a conținuturilor maxime de reziduuri de pesticide din și de pe anumite produse de origine vegetală, inclusiv fructe și legume (3), astfel cum a fost modificată ultima dată prin Directiva 98/82/CE, în special articolul 4 alineatul (4) litera (a),

               (1)

               întrucât articolul 7 alineatul (2) litera (a) din Directiva 86/362/CEE și articolul 4 alineatul (2) litera (a) din Directiva 90/642/CEE prevăd ca, la 30 iunie al fiecărui an, statele membre să adreseze Comisiei programul estimativ de supraveghere națională a reziduurilor de pesticide din și de pe fructe, legume și cereale, pe care intenționează să îl aplice în decursul anului calendaristic următor; întrucât experiența acumulată de statele membre în domeniul planificării, al stabilirii, al aplicării, al evaluării și al notificării programelor de supraveghere anuale precedente indică faptul că acest termen este inaplicabil în măsura în care nu permite luarea în considerare a rezultatelor anului precedent în cadrul planificării pentru anul următor; întrucât se consideră că un termen suplimentar de trei luni este suficient pentru efectuarea unei evaluări adecvate a rezultatelor anterioare și pentru planificarea programelor estimative de supraveghere națională;

               (2)

               întrucât articolul 7 alineatul (2) litera (b) din Directiva 86/362/CEE și articolul 4 alineatul (2) litera (b) din Directiva 90/642/CEE prevăd ca, la data de 30 septembrie a fiecărui an, Comisia să prezinte Comitetului permanent fitosanitar un proiect de recomandare care să prevadă un program comunitar de supraveghere coordonată care să identifice sondajele specifice ce trebuie incluse în programul de supraveghere; întrucât conținutul respectivului proiect de recomandare depinde de informațiile furnizate de statele membre cu privire la programele lor estimative de supraveghere; întrucât un termen suplimentar de trei luni în vederea prezentării planurilor naționale de către statele membre Comisiei ar întârzia cu trei luni prezentarea de către Comisie a unui proiect de recomandare Comitetului permanent fitosanitar;

               (3)

               întrucât, în practică, Comisia și statele membre prevăd programe comunitare de supraveghere coordonate pe o bază plurianuală;

               (4)

               întrucât măsurile prevăzute de prezenta directivă sunt în conformitate cu avizul Comitetului permanent fitosanitar,

         ADOPTĂ PREZENTA DIRECTIVĂ:
   Articolul 1
   La articolul 7 din Directiva 86/362/CEE:

               —

               la alineatul (2) litera (a), data de „30 iunie” se înlocuiește cu data de „30 septembrie”;

               —

               la alineatul (2) litera (b) și la alineatul (3), data de „30 septembrie” se înlocuiește cu data de „31 decembrie”.

         Articolul 2
   La articolul 4 din Directiva 90/642/CEE:

               —

               la alineatul (2) litera (a), data de „30 iunie” se înlocuiește cu data de „30 septembrie”,

               —

               la alineatul (2) litera (b) și la alineatul (3), data de „30 septembrie” se înlocuiește cu data de „31 decembrie”.

         Articolul 3
   (1)   Prezenta directivă intră în vigoare la data publicării.
   (2)   Statele membre adoptă și publică actele cu putere de lege și actele administrative necesare pentru a se conforma prezentei directive până la 31 decembrie 1999. Statele membre informează de îndată Comisia cu privire la aceasta.
   (3)   Statele membre aplică aceste măsuri de la 1 ianuarie 2000. Atunci când statele membre adoptă aceste măsuri, ele conțin o trimitere la prezenta directivă sau sunt însoțite de o asemenea trimitere la data publicării lor oficiale. Statele membre stabilesc modalitatea de efectuare a acestei trimiteri.
   Articolul 4
   Prezenta directivă se adresează statelor membre.

      Adoptată la Bruxelles, 24 iunie 1999.

            Pentru Comisie

         Franz FISCHLER

            Membru al Comisiei

      (1)  JO L 221, 7.8.1986, p. 37.

      (2)  JO L 290, 29.10.1998, p. 25.

      (3)  JO L 350, 14.12.1990, p. 71.


title: Directiva Consiliului din 29 mai 1990 privind cerințele minime de securitate și sănătate pentru manipularea manuală a încărcăturilor care prezintă riscuri pentru lucrători și, în special, de producere a unor afecțiuni dorso-lombare [a patra directivă specială în sensul articolului 16 alineatul (1) din Directiva 89/391/CEE]

text:
               05/Volumul 02

               RO

               Jurnalul Ofícial al Uniunii Europene

               125

         31990L0269

               L 156/9

               JURNALUL OFÍCIAL AL UNIUNII EUROPENE

      DIRECTIVA CONSILIULUI

   din 29 mai 1990
   privind cerințele minime de securitate și sănătate pentru manipularea manuală a încărcăturilor care prezintă riscuri pentru lucrători și, în special, de producere a unor afecțiuni dorso-lombare [a patra directivă specială în sensul articolului 16 alineatul (1) din Directiva 89/391/CEE]
   (90/269/CEE)
   CONSILIUL COMUNITĂȚILOR EUROPENE,
   având în vedere Tratatul de instituire a Comunității Economice Europene și, în special, articolul 118a al acestuia;
   având în vedere propunerea Comisiei (1), prezentată după consultarea Comitetului consultativ pentru securitate, igienă și protecția sănătății la locul de muncă;
   în cooperare cu Parlamentul European (2);
   având în vedere avizul Comitetului Economic și Social (3);
   întrucât articolul 118a din Tratat prevede adoptarea de către Consiliu, prin intermediul directivelor, a cerințelor minime pentru a promova îmbunătățirea, în special, a mediului de muncă, în vederea garantării unui nivel mai bun de protecție a sănătății și securității lucrătorilor;
   întrucât, în conformitate cu articolul menționat, aceste directive trebuie să evite impunerea unor constrângeri administrative, financiare și juridice care ar îngreuna constituirea și dezvoltarea întreprinderilor mici și mijlocii;
   întrucât Comunicarea Comisiei privind programul său în domeniul securității, igienei și sănătății la locul de muncă (4) prevede adoptarea de directive menite să garanteze sănătatea și securitatea lucrătorilor;
   întrucât Consiliul, în Rezoluția sa din 21 decembrie 1987 privind securitatea, igiena și sănătatea la locul de muncă (5), a luat act de intenția Comisiei de a prezenta Consiliului, în termenul cel mai scurt, o directivă privind protecția împotriva riscurilor pe care le prezintă manipularea manuală a încărcăturilor grele;
   întrucât respectarea cerințelor minime destinate să garanteze un nivel mai bun de securitate și de sănătate la locul de muncă constituie un imperativ pentru asigurarea securității și sănătății lucrătorilor;
   întrucât prezenta directivă este o directivă specială în sensul articolului 16 alineatul (1) din Directiva 89/391/CEE a Consiliului din 12 iunie 1989 privind introducerea de măsuri pentru promovarea îmbunătățirii securității și sănătății lucrătorilor la locul de muncă (6); întrucât, prin urmare, dispozițiile directivei menționate se aplică în întregime în domeniul manipulării manuale a încărcăturilor care prezintă riscuri pentru lucrători și, în special, de producere a unor afecțiuni dorso-lombare, fără a aduce atingere dispozițiilor mai restrictive sau speciale conținute în prezenta directivă;
   întrucât prezenta directivă constituie un element concret în cadrul realizării dimensiunii sociale a pieței interne;
   întrucât, în temeiul Deciziei 74/325/CEE (7), Comitetul consultativ pentru securitate, igienă și protecția sănătății la locul de muncă este consultat de către Comisie în vederea elaborării propunerilor în acest domeniu,
   ADOPTĂ PREZENTA DIRECTIVĂ:
   SECȚIUNEA I
   DISPOZIȚII GENERALE
   Articolul 1
   Obiectul
   (1)   Prezenta directivă, care este a patra directivă specială în sensul articolului 16 alineatul (1) din Directiva 89/391/CEE, stabilește cerințele minime de protecție pentru manipularea manuală a încărcăturilor grele care prezintă riscuri pentru lucrători și, în special, de producere a unor afecțiuni dorso-lombare.
   (2)   Dispozițiile Directivei 89/391/CEE se aplică în întregime domeniului menționat la alineatul (1), fără a aduce atingere dispozițiilor mai restrictive sau speciale cuprinse în prezenta directivă.
   Articolul 2
   Definiție
   În sensul prezentei directive, prin „manipulare manuală a încărcăturilor” se înțelege orice tip de transport sau susținere a unei încărcături, de către unul sau mai mulți lucrători, inclusiv ridicarea, așezarea, împingerea, tragerea, purtarea sau deplasarea unei încărcături, care, date fiind caracteristicile acesteia sau condițiile ergonomice nefavorabile, prezintă riscuri pentru lucrători și, în special, de producere a unor afecțiuni dorso-lombare.
   SECȚIUNEA II
   OBLIGAȚIILE ANGAJATORILOR
   Articolul 3
   Dispoziție generală
   (1)   Angajatorul adoptă măsurile organizatorice corespunzătoare sau utilizează mijloacele corespunzătoare, în special echipamentele mecanice, pentru a evita necesitatea manipulării manuale a încărcăturilor de către lucrători.
   (2)   În cazul în care nu se poate evita necesitatea manipulării manuale a încărcăturilor de către lucrători, angajatorul adoptă măsurile organizatorice corespunzătoare, utilizează mijloace corespunzătoare sau asigură lucrătorilor aceste mijloace pentru a reduce riscul pe care îl implică manipularea manuală a acestor încărcături, având în vedere anexa I.
   Articolul 4
   Organizarea posturilor de lucru
   În toate cazurile în care manipularea manuală a încărcăturilor de către lucrător nu poate fi evitată, angajatorul organizează posturi de lucru, astfel încât această manipulare să fie cât mai sigură și mai sănătoasă posibil și:

               (a)

               evaluează, dacă este posibil, în prealabil, condițiile de securitate și de sănătate pentru tipul de lucrare în cauză, examinând în special caracteristicile încărcăturilor, ținând seama de anexa I;

               (b)

               se străduiește să evite sau să reducă riscurile pentru lucrători și, în special, de producere a unor afecțiuni dorso-lombare, prin adoptarea de măsuri corespunzătoare, având în vedere, în special, caracteristicile mediului de lucru și cerințele activității, ținând seama de anexa I.

         Articolul 5
   Trimitere la anexa II
   Pentru punerea în aplicare a articolului 6 alineatul (3) litera (b) și a articolelor 14 și 15 din Directiva 89/391/CEE, trebuie să se țină seama de anexa II.
   Articolul 6
   Informarea și formarea lucrătorilor
   (1)   Fără a aduce atingere articolului 10 din Directiva 89/391/CEE, lucrătorii și reprezentanții acestora sunt informați despre toate măsurile ce trebuie puse în practică, în aplicarea prezentei directive, cu privire la protecția securității și stării de sănătate.
   Angajatorii trebuie să asigure primirea de către lucrători și de către reprezentanții acestora a indicațiilor generale și, ori de câte ori este posibil, a informațiilor precise cu privire la:

               —

               greutatea încărcăturii;

               —

               centrul de greutate sau porțiunea cea mai grea, dacă conținutul ambalajului este descentrat.

         (2)   Fără a aduce atingere articolului 12 din Directiva 89/391/CEE, angajatorii trebuie să asigure că lucrătorii beneficiază, în plus, de o formare adecvată și de informații precise cu privire la modul corect de manipulare a încărcăturilor și la riscurile la care aceștia se expun, în special dacă aceste sarcini nu sunt efectuate corect din punct de vedere tehnic, având în vedere anexele I și II.
   Articolul 7
   Consultarea și participarea lucrătorilor
   Consultarea și participarea lucrătorilor și a reprezentanților acestora cu privire la problemele la care se face referire în prezenta directivă, inclusiv anexele acesteia, se desfășoară în conformitate cu articolul 11 din Directiva 89/391/CEE.
   SECȚIUNEA III
   DISPOZIȚII DIVERSE
   Articolul 8
   Adaptarea anexelor
   Modificările de natură strict tehnică ale anexelor I și II în funcție de progresul tehnic, de evoluția reglementărilor sau specificațiilor internaționale sau a cunoștințelor în domeniul manipulării manuale a încărcăturilor sunt adoptate în conformitate cu procedura prevăzută la articolul 17 din Directiva 89/391/CEE.
   Articolul 9
   Dispoziții finale
   (1)   Statele membre adoptă și pun în aplicare actele cu putere de lege și actele administrative necesare pentru a se conforma prezentei directive până la 31 decembrie 1992.
   Statele membre informează imediat Comisia cu privire la aceasta.
   (2)   Comisiei îi sunt comunicate de către statele membre textele dispozițiilor de drept intern deja adoptate sau pe care le adoptă în domeniul reglementat de prezenta directivă.
   (3)   Statele membre raportează Comisiei la fiecare patru ani cu privire la aplicarea dispozițiilor prezentei directive, indicând punctele de vedere ale partenerilor sociali.
   Comisia informează Parlamentul European, Consiliul, Comitetul Economic și Social și Comitetul consultativ pentru securitate, igienă și protecția sănătății la locul de muncă.
   (4)   Comisia prezintă periodic Parlamentului European, Consiliului și Comitetului Economic și Social un raport privind aplicarea prezentei directive, ținând seama de alineatele (1)-(3).
   Articolul 10
   Prezenta directivă se adresează statelor membre.

      Adoptată la Bruxelles, 29 mai 1990.

            Pentru Consiliu

            Președintele

         B. AHERN

      (1)  JO C 117, 4.5.1988, p. 8.

      (2)  JO C 326, 19.12.1988, p. 137 și

      JO C 96, 17.4.1990, p. 82.

      (3)  JO C 318, 12.12.1988, p. 37.

      (4)  JO C 28, 3.2.1988, p. 3.

      (5)  JO C 28, 3.2.1988, p. 1.

      (6)  JO L 183, 29.6.1983, p. 1.

      (7)  JO L 185, 9.7.1974, p. 15.
   ANEXA I (1)

   ELEMENTE DE REFERINȚĂ
   [articolul 3 alineatul (2), articolul 4 literele (a) și (b) și articolul 6 alineatul (2)]

               1.

                  Caracteristicile încărcăturii

               Manipularea manuală a încărcăturii poate prezenta un risc și, în special, de producere a unei afecțiuni dorso-lombare, dacă aceasta:

                           —

                           este prea grea sau prea mare;

                           —

                           este greu de mânuit și de prins;

                           —

                           se află în echilibru instabil sau conținutul se poate deplasa;

                           —

                           se află într-o poziție care necesită ținerea sau manipularea ei la distanță de trunchi sau prin îndoirea sau răsucirea trunchiului;

                           —

                           poate, dat fiind aspectul său exterior și/sau consistența sa, să producă vătămări lucrătorilor, în special în cazul unei coliziuni.

               2.

                  Efortul fizic necesar

               Un efort fizic poate prezenta un risc și, în special, de producere a unei afecțiuni dorso-lombare, dacă:

                           —

                           este prea puternic;

                           —

                           poate fi realizat doar printr-o răsucire a trunchiului;

                           —

                           poate să ducă la o deplasare bruscă a încărcăturii;

                           —

                           este realizat atunci când corpul se află într-o poziție instabilă.

               3.

                  Caracteristicile mediului de lucru

               Caracteristicile mediului de lucru pot spori un risc și, în special, de producere a unei afecțiuni dorso-lombare, dacă:

                           —

                           nu există spațiu suficient, în special pe verticală, pentru desfășurarea activității;

                           —

                           solul prezintă denivelări, prezentând pericole de împiedicare, sau este alunecos pentru încălțămintea lucrătorului;

                           —

                           amplasarea sau mediul de lucru împiedică manipularea încărcăturilor la o înălțime sigură sau într-o poziție bună a lucrătorului;

                           —

                           solul sau planul de lucru prezintă denivelări care implică manipularea încărcăturii pe diferite niveluri;

                           —

                           solul sau planul de sprijin nu este stabil;

                           —

                           temperatura, umiditatea sau ventilația sunt necorespunzătoare.

               4.

                  Cerințe ale activității

               Activitatea poate prezenta un risc și, în special, de producere a unei afecțiuni dorso-lombare, dacă impune una sau mai multe dintre următoarele cerințe:

                           —

                           efort fizic prea frecvent sau prea prelungit care implică în special coloana vertebrală;

                           —

                           o perioadă insuficientă de odihnă fizică sau recuperare;

                           —

                           distanțe excesive de ridicare, coborâre sau transport;

                           —

                           un ritm al muncii impus de un proces care nu poate fi modificat de către lucrător.

      (1)  În vederea efectuării unei analize multi-factor, pot fi luați în considerare simultan diferiți factori prezentați în anexele I și II.
   ANEXA II (1)

   FACTORI INDIVIDUALI DE RISC
   [Articolele 5 și 6 alineatul (2)]
   Lucrătorul poate fi supus riscului dacă acesta:

               —

               nu este potrivit din punct de vedere fizic să execute sarcina în discuție;

               —

               poartă îmbrăcăminte, încălțăminte sau alte efecte personale necorespunzătoare;

               —

               nu are cunoștințele sau instruirea corespunzătoare sau specifică.

      (1)  În vederea efectuării unei analize multi-factor, pot fi luați în considerare simultan diferiți factori prezentați în anexele I și II.


title: Directiva Consiliului din 30 noiembrie 1989 privind cerințele minime de securitate și sănătate pentru utilizarea de către lucrători a echipamentelor individuale de protecție la locul de muncă [a treia directivă specială în sensul articolului 16 alineatul (1) din Directiva 89/391/CEE]

text:
               05/Volumul 02

               RO

               Jurnalul Ofícial al Uniunii Europene

               114

         31989L0656

               L 393/18

               JURNALUL OFÍCIAL AL UNIUNII EUROPENE

      DIRECTIVA CONSILIULUI

   din 30 noiembrie 1989
   privind cerințele minime de securitate și sănătate pentru utilizarea de către lucrători a echipamentelor individuale de protecție la locul de muncă [a treia directivă specială în sensul articolului 16 alineatul (1) din Directiva 89/391/CEE]
   (89/656/CEE)
   CONSILIUL COMUNITĂȚILOR EUROPENE,
   având în vedere Tratatul de instituire a Comunității Economice Europene și, în special, articolul 118a al acestuia,
   având în vedere propunerea Comisiei (1), prezentată după consultarea Comitetului consultativ pentru securitate, igienă și protecția sănătății la locul de muncă,
   în cooperare cu Parlamentul European (2),
   având în vedere avizul Comitetului Economic și Social (3),
   întrucât articolul 118a din tratat prevede obligativitatea Consiliului de a adopta, prin intermediul directivelor, cerințe minime pentru a încuraja îmbunătățirea, în special, a mediului de muncă, în vederea garantării unui nivel mai bun de protecție a sănătății și a securității lucrătorilor;
   întrucât, în conformitate cu articolul menționat, aceste directive trebuie să evite impunerea unor constrângeri administrative, financiare și juridice care ar îngreuna constituirea și dezvoltarea întreprinderilor mici și mijlocii;
   întrucât Comunicarea Comisiei privind programul său în domeniul securității, igienei și sănătății la locul de muncă (4) prevede adoptarea unei directive privind utilizarea la locul de muncă a echipamentului individual de protecție;
   întrucât Consiliul, în Rezoluția sa din 21 decembrie 1987 privind securitatea, igiena și sănătatea la locul de muncă (5) a luat act de intenția Comisiei de a prezenta Consiliului, în viitorul apropiat, cerințele minime de organizare a securității și a sănătății la locul de muncă;
   întrucât respectarea cerințelor minime destinate să garanteze îmbunătățirea nivelului de securitate și sănătate pentru utilizatorii echipamentelor individuale de protecție este esențială pentru a asigura securitatea și sănătatea lucrătorilor;
   întrucât prezenta directivă este o directivă specială în sensul articolului 16 alineatul (1) din Directiva 89/391/CEE a Consiliului din 12 iunie 1989 privind introducerea de măsuri pentru promovarea îmbunătățirii securității și sănătății lucrătorilor la locul de muncă (6); întrucât dispozițiile directivei menționate se aplică în întregime utilizării echipamentului individual de protecție la locul de muncă, fără a aduce atingere dispozițiilor mai restrictive sau speciale incluse în prezenta directivă;
   întrucât prezenta directivă constituie un element concret în cadrul realizării dimensiunii sociale a pieței interne;
   întrucât mijloacelor colective de protecție li se acordă prioritate față de echipamentul individual de protecție; întrucât angajatorului i se cere să furnizeze echipament de securitate și să adopte măsuri de securitate;
   întrucât cerințele prevăzute în prezenta directivă ar trebui să nu determine modificarea echipamentului individual de protecție, ale cărui proiectare și fabricare s-au conformat cu directivele comunitare privind securitatea și sănătatea la locul de muncă;
   întrucât ar trebui prevăzute descrieri pe care statele membre să le poată utiliza atunci când stabilesc norme generale pentru utilizarea echipamentului individual de protecție;
   întrucât, în temeiul Deciziei 74/325/CEE (7), modificată ultima dată de Actul de aderare din 1985, Comitetul consultativ pentru securitate, igienă și protecția sănătății la locul de muncă este consultat de Comisie, în vederea elaborării de propuneri în acest domeniu,
   ADOPTĂ PREZENTA DIRECTIVĂ:
   SECȚIUNEA I
   DISPOZIȚII GENERALE
   Articolul 1
   Obiectul
   (1)   Prezenta directivă, care este a treia directivă specială în sensul articolului 16 alineatul (1) din Directiva 89/391/CEE, stabilește cerințele minime pentru echipamentul individual de protecție utilizat de lucrători la locul de muncă.
   (2)   Dispozițiile Directivei 89/391/CEE se aplică în întregime domeniului menționat la alineatul (1), fără a aduce atingere dispozițiilor mai restrictive sau speciale cuprinse în prezenta directivă.
   Articolul 2
   Definiție
   (1)   În sensul prezentei directive, echipament individual de protecție reprezintă orice echipament destinat să fie purtat sau ținut de lucrător pentru a-l proteja împotriva unuia sau mai multor riscuri care ar putea să-i pună în pericol securitatea și sănătatea la locul de muncă, precum și orice supliment sau accesoriu proiectat în acest scop.
   (2)   Sunt excluse din definiția de la alineatul (1):

               (a)

               îmbrăcămintea de lucru și uniformele obișnuite care nu sunt proiectate în mod specific pentru a proteja securitatea și sănătatea lucrătorului;

               (b)

               echipamentul folosit de serviciile de urgență și salvare;

               (c)

               echipamentul individual de protecție purtat sau folosit de armată, poliție sau alte agenții de ordine publică;

               (d)

               echipamentul individual de protecție pentru mijloace de transport rutier;

               (e)

               echipamentul sportiv;

               (f)

               echipamentul de autoapărare sau descurajare;

               (g)

               dispozitivele portabile pentru detectarea și semnalizarea riscurilor și a factorilor nocivi.

         Articolul 3
   Normă generală
   Echipamentul individual de protecție este folosit atunci când riscurile nu pot fi evitate sau limitate suficient prin mijloace tehnice de protecție colectivă sau prin măsuri, metode sau proceduri de organizare a muncii.
   SECȚIUNEA II

      OBLIGAȚIILE ANGAJATORULUI

   Articolul 4
   Dispoziții generale
   (1)   Echipamentele individuale de protecție trebuie să respecte dispozițiile comunitare relevante privind proiectarea și fabricarea în ceea ce privește securitatea și sănătatea.
   Toate echipamentele individuale de protecție a muncii trebuie:

               (a)

               să fie adecvate pentru riscurile implicate, fără ca prin ele însele să conducă la vreun risc sporit;

               (b)

               să corespundă condițiilor existente la locul de muncă;

               (c)

               să țină seama de cerințele ergonomice și de starea sănătății lucrătorului;

               (d)

               să se potrivească în mod corect persoanei care îl poartă, după orice ajustare necesară.

         (2)   În cazul în care prezența unor riscuri multiple impune purtarea simultană a mai multor echipamente individuale de protecție, aceste echipamente trebuie să fie compatibile și să continue să fie eficiente împotriva riscului sau riscurilor respective.
   (3)   Condițiile de utilizare a echipamentului individual de protecție, în special durata purtării, sunt determinate pe baza gravității riscului, frecvenței expunerii la risc, caracteristicilor postului de lucru al fiecărui lucrător și performanței echipamentului individual de protecție.
   (4)   Echipamentul individual de protecție este, în principiu, destinat uzului personal.
   Dacă împrejurările impun purtarea echipamentului individual de protecție de către mai mult de o persoană, se iau măsuri adecvate pentru a asigura că această utilizare nu creează diferiților utilizatori nici o problemă de sănătate sau igienă.
   (5)   În cadrul întreprinderii sau unității se furnizează și se pun la dispoziție informații adecvate privind fiecare echipament individual de protecție necesar în conformitate cu alineatele (1) și (2).
   (6)   Echipamentul individual de protecție se distribuie gratuit de către angajator, care garantează buna sa funcționare și o stare de igienă satisfăcătoare prin intermediul întreținerii, reparării și înlocuirilor necesare.
   Cu toate acestea, statele membre pot prevedea, în conformitate cu practicile naționale, ca lucrătorului să i se ceară să contribuie la costul unui anumit echipament individual de protecție, în împrejurări în care utilizarea echipamentului nu este limitată la locul de muncă.
   (7)   Angajatorul informează mai întâi lucrătorul despre riscurile împotriva cărora îl protejează purtarea echipamentului individual de protecție.
   (8)   Angajatorul asigură formarea lucrătorului și, dacă este cazul, organizează demonstrații de purtare a echipamentului individual de protecție.
   (9)   Echipamentul individual de protecție poate fi utilizat numai în scopurile specificate, cu excepția împrejurărilor specifice și excepționale.
   Acesta trebuie să fie utilizat în conformitate cu manualul de instrucțiuni.
   Aceste instrucțiuni trebuie să fie pe înțelesul lucrătorilor.
   Articolul 5
   Evaluarea echipamentului individual de protecție
   (1)   Înainte de a alege echipamentul individual de protecție, angajatorului i se cere să evalueze dacă echipamentul individual de protecție pe care intenționează să îl folosească îndeplinește cerințele articolului 4 alineatele (1) și (2).
   Această evaluare presupune:

               (a)

               analizarea și evaluarea riscurilor care nu pot fi evitate prin alte mijloace;

               (b)

               definirea caracteristicilor pe care trebuie să le aibă echipamentul individual de protecție pentru a fi eficient împotriva riscurilor prevăzute la litera (a), luând în considerare orice riscuri pe care le poate crea acest echipament în sine;

               (c)

               compararea caracteristicilor echipamentului individual de protecție disponibil cu caracteristicile prevăzute la litera (b).

         (2)   Evaluarea prevăzută la alineatul (1) este revizuită în funcție de modificările aduse oricăruia dintre elementele sale.
   Articolul 6 (8)

   Reguli de utilizare
   (1)   Fără a aduce atingere articolelor 3, 4 și 5, statele membre se asigură că sunt prevăzute norme generale pentru utilizarea echipamentului individual de protecție și norme care reglementează cazurile și situațiile în care angajatorul trebuie să furnizeze echipamentul individual de protecție, luând în considerare legislația comunitară privind libera circulație a acestui echipament.
   Aceste norme indică, în special, împrejurările sau situațiile de risc în care este necesară utilizarea echipamentului individual de protecție, fără a aduce atingere priorității care trebuie să se acorde mijloacelor de protecție colectivă.
   Anexele I, II și III, care au caracter orientativ, conțin informații utile pentru stabilirea acestor norme.
   (2)   Atunci când statele membre adaptează normele prevăzute la alineatul (1), acestea iau în considerare orice modificări semnificative ale riscului, mijloacelor de protecție colectivă și echipamentelor individuale de protecție, determinate de evoluțiile tehnologice.
   (3)   Statele membre consultă organizațiile partenerilor sociali cu privire la normele prevăzute la alineatele (1) și (2).
   Articolul 7
   Informarea lucrătorilor
   Fără a aduce atingere articolului 10 din Directiva 89/391/CEE, lucrătorii și reprezentanții acestora sunt informați cu privire la toate măsurile ce trebuie luate în domeniul securității și sănătății lucrătorilor, atunci când se utilizează echipamente individuale de protecție la locul de muncă.
   Articolul 8
   Consultarea și participarea lucrătorilor
   Consultarea și participarea lucrătorilor și a reprezentanților acestora cu privire la problemele la care se face referire în prezenta directivă, inclusiv anexele acesteia, se desfășoară în conformitate cu articolul 11 din Directiva 89/391/CEE.
   SECȚIUNEA III
   DISPOZIȚII DIVERSE
   Articolul 9
   Adaptarea anexelor
   Adaptările de natură strict tehnică ale anexelor I, II și III în funcție de:

               —

               adoptarea directivelor de armonizare tehnică și standardizare cu privire la echipamentul individual de protecție și/sau

               —

               progresele tehnice, modificarea normelor sau specificațiilor internaționale și cunoștințele din domeniul echipamentului individual de protecție

         sunt adoptate în conformitate cu procedura prevăzută la articolul 17 din Directiva 89/391/CEE.
   Articolul 10
   Dispoziții finale
   (1)   Statele membre adoptă și pun în aplicare actele cu putere de lege și actele administrative necesare aducerii la îndeplinire a prezentei directive până la 31 decembrie 1992. Statele membre informează imediat Comisia cu privire la aceasta.
   (2)   Comisiei îi sunt comunicate de către statele membre textele dispozițiilor de drept intern deja adoptate sau în curs de adoptare în domeniul reglementat de prezenta directivă.
   (3)   Statele membre raportează Comisiei la fiecare cinci ani cu privire la aplicarea dispozițiilor prezentei directive, indicând punctele de vedere ale partenerilor sociali.
   Comisia informează Parlamentul European, Consiliul, Comitetul Economic și Social și Comitetul consultativ pentru securitate, igienă și protecția sănătății la locul de muncă.
   (4)   Comisia raportează periodic Parlamentului European, Consiliului și Comitetului Economic și Social cu privire la aplicarea directivei, având în vedere alineatele (1), (2) și (3).
   Articolul 11
   Prezenta directivă se adresează statelor membre.

      Adoptată la Bruxelles, 30 noiembrie 1989.

            Pentru Consiliu

            Președintele

         J. P. SOISSON

      (1)  JO C 161, 20.6.1988, p. 1,

      JO C 115, 8.5.1989, p. 27 și

      JO C 287, 15.11.1989, p. 11.

      (2)  JO C 12, 16.1.1989, p. 92 și

      JO C 256, 9.10.1989, p. 61.

      (3)  JO C 318, 12.12.1988, p. 30.

      (4)  JO C 28, 3.2.1988, p. 3.

      (5)  JO C 28, 3.2.1988, p. 1.

      (6)  JO L 183, 29.6.1989. p. 1.

      (7)  JO L 185, 9.7.1974, p. 15.

      (8)  Vezi Comunicarea Comisiei (JO C 328, 30.12.1989, p. 3).
   ANEXA I
   SCHEMĂ ORIENTATIVĂ PENTRU INVENTARIEREA RISCURILOR, ÎN SCOPUL UTILIZĂRII ECHIPAMENTULUI INDIVIDUAL DE PROTECȚIE

   ANEXA II
   LISTA ORIENTATIVĂ NEEXHAUSTIVĂ A ECHIPAMENTELOR INDIVIDUALE DE PROTECȚIE
   DISPOZITIVE DE PROTECȚIE A CAPULUI

               —

               Căști de protecție pentru utilizare în industrie (mine, șantiere de lucrări publice, alte ramuri industriale)

               —

               Acoperământ ușor pentru protecția scalpului (șepci, bonete, plase de păr – cu sau fără cozoroc)

               —

               Acoperământ pentru cap (bonete, șepci, pălării impermeabile etc. din material textil, material textil tratat etc.)

         DISPOZITIVE DE PROTECȚIE A AUZULUI

               —

               Dopuri pentru urechi și alte dispozitive similare

               —

               Căști antifonice

               —

               Apărători pentru urechi care pot fi fixate pe căști de protecție industriale

               —

               Apărători pentru urechi prevăzute cu receptor pentru circuit de inducție de joasă frecvență

               —

               Antifoane cu instalații de comunicație

         DISPOZITIVE DE PROTECȚIE A OCHILOR ȘI A FEȚEI

               —

               Ochelari cu brațe

               —

               Ochelari de protecție de tip mască

               —

               Ochelari de protecție împotriva razelor X, ochelari de protecție împotriva razelor laser, ochelari de protecție împotriva razelor ultraviolete, infraroșii și vizibile

               —

               Ecrane de protecție

               —

               Măști și căști pentru sudură cu arc (măști de mână, măști cu fixare directă pe cap sau măști care pot fi fixate pe căștile de protecție)

         DISPOZITIVE DE PROTECȚIE A APARATULUI RESPIRATOR

               —

               Aparate filtrante împotriva pulberilor, gazelor și pulberilor radioactive

               —

               Aparate izolante cu aducție de aer

               —

               Aparate de protecție respiratorie cu mască de sudură detașabilă

               —

               Aparate și dispozitive pentru scafandri

               —

               Costume de scafandru

         DISPOZITIVE DE PROTECȚIE A MÂINILOR ȘI A BRAȚELOR

               —

               Mănuși de protecție:

                           —

                           împotriva factorilor mecanici (perforare, tăieturi, vibrații etc.);

                           —

                           împotriva agenților chimici;

                           —

                           pentru electricieni și termoprotectoare

               —

               Mitene

               —

               Degetare de cauciuc

               —

               Mânecuțe

               —

               Manșetă de protecție a încheieturii mâinii pentru munci grele

               —

               Palmare

               —

               Mănuși de protecție

         DISPOZITIVE DE PROTECȚIE A PICIOARELOR ȘI A GAMBELOR

               —

               Pantofi cu tocul jos, ghete pe gleznă, ghete lungi, bocanci de protecție

               —

               Pantofi care pot fi scoși rapid

               —

               Pantofi cu protecție suplimentară a vârfului

               —

               Pantofi și ciorapi de protecție cu tălpi termoprotectoare

               —

               Pantofi, ghete și ciorapi de protecție cu construcție termoprotectoare

               —

               Pantofi, ghete și ciorapi de protecție cu construcție termoizolantă

               —

               Pantofi, ghete și ciorapi de protecție rezistenți la vibrații

               —

               Pantofi, ghete și ciorapi de protecție antistatici

               —

               Pantofi, ghete și ciorapi de protecție izolanți

               —

               Pantofi de protecție pentru operatorii de fierăstraie cu lanț

               —

               Saboți

               —

               Genunchiere

               —

               Glezniere detașabile

               —

               Ghetre

               —

               Tălpi detașabile (rezistente la căldură, perforare sau transpirație)

               —

               Crampoane detașabile pentru gheață, zăpadă sau podele alunecoase

         DISPOZITIVE DE PROTECȚIE A PIELII

               —

               Creme protectoare/unguente

         DISPOZITIVE DE PROTECȚIE A TRUCHIULUI ȘI A ABDOMENULUI

               —

               Veste, jachete și șorțuri de protecție împotriva factorilor mecanici (perforare, tăiere, stropi de metal topit etc.)

               —

               Veste, jachete și șorțuri de protecție împotriva agenților chimici

               —

               Veste termogene

               —

               Veste de salvare

               —

               Șorțuri de protecție împotriva razelor X

               —

               Centuri

         DISPOZITIVE DE PROTECȚIE A ÎNTREGULUI CORP

               —

                  Echipament proiectat pentru a preveni căderile

                           —

                           Echipament de prevenire a căderilor (echipament complet cu toate accesoriile necesare)

                           —

                           Echipament antișoc de absorbire a energiei cinetice (echipament complet cu toate accesoriile necesare)

                           —

                           Dispozitive de susținere a corpului (hamuri de siguranță)

               —

                  Îmbrăcăminte de protecție

                           —

                           Salopete de protecție (din două piese și combinezon)

                           —

                           Îmbrăcăminte de protecție împotriva factorilor mecanici (perforare, tăiere etc.)

                           —

                           Îmbrăcăminte de protecție împotriva agenților chimici

                           —

                           Îmbrăcăminte de protecție împotriva stropilor de metal topit și razelor infraroșii

                           —

                           Îmbrăcăminte termoprotectoare

                           —

                           Îmbrăcăminte termoizolantă

                           —

                           Îmbrăcăminte de protecție împotriva contaminării radioactive

                           —

                           Îmbrăcăminte de protecție împotriva pulberilor

                           —

                           Îmbrăcăminte de protecție împotriva gazelor

                           —

                           Accesorii și îmbrăcăminte cu semnalizare fluorescentă și reflectorizantă (banderole, mănuși etc.)

                           —

                           Învelitori de protecție

         ANEXA III
   LISTA ORIENTATIVĂ NEEXHAUSTIVĂ A ACTIVITĂȚILOR ȘI SECTOARELOR DE ACTIVITATE CARE POT NECESITA UTILIZAREA DE ECHIPAMENT INDIVIDUAL DE PROTECȚIE

               1.

               PROTECȚIA CAPULUI (PROTECȚIA CRANIULUI)
               Căști de protecție

                           —

                           Lucrări de construcții, în special activitate pe, sub sau în vecinătatea schelelor și locurilor de muncă la înălțime, montarea și demontarea cofrajelor, activitatea de asamblare și instalare, activitate desfășurată pe schele și activitate de demolare

                           —

                           Lucrări pe poduri metalice, construcții metalice înalte, stâlpi, turnuri, structuri hidraulice din metal, furnale, oțelării și laminoare, containere mari, conducte mari, cazane și centrale electrice

                           —

                           Lucrări în mine, șanțuri, puțuri și galerii

                           —

                           Terasamente și lucrări în piatră

                           —

                           Lucrări în subteran, cariere, excavări la suprafață, halde

                           —

                           Lucrări cu bolțuri

                           —

                           Lucrări cu explozibili

                           —

                           Lucrări în vecinătatea lifturilor, dispozitivelor de ridicare, macaralelor și transportoarelor

                           —

                           Lucrări la furnale, instalații de concasare fină, oțelării, laminoare, ateliere metalurgice, forjare, matrițare la cald și turnare

                           —

                           Lucrări la furnale industriale, containere, mașini, silozuri, buncăre și conducte

                           —

                           Lucrări de construcții navale

                           —

                           Lucrări de manevră feroviare

                           —

                           Lucrări în abatoare

               2.

               PROTECȚIA PICIORULUI
               Pantofi de protecție cu inserție antiperforație

                           —

                           Lucrări de construcții, civile și rutiere

                           —

                           Lucrări pe schele

                           —

                           Lucrări de demolare

                           —

                           Lucrări de construcții în beton și plăci prefabricate, care presupun montarea și demontarea cofrajelor

                           —

                           Lucrări pe șantiere în zone de depozitare

                           —

                           Lucrări de copertare

                     Pantofi de protecție fără tălpi cu inserție antiperforație

                           —

                           Lucrări pe poduri metalice, construcții metalice înalte, stâlpi, turnuri, structuri hidraulice din metal, furnale, oțelării și laminoare, containere mari, conducte mari, cazane și centrale electrice

                           —

                           Construcția de cuptoare, instalații de încălzire și ventilare și îmbinarea de metale

                           —

                           Lucrări de transformare și întreținere

                           —

                           Lucrări cu furnale, instalații de concasare fină, oțelării, laminoare, ateliere metalurgice, forjare, matrițare la cald, presări la cald și trefilare

                           —

                           Lucrări în cariere, exploatări miniere la zi și halde

                           —

                           Extracția și prelucrarea pietrei

                           —

                           Producția, tratarea și prelucrarea produselor din sticlă plată și a recipientelor din sticlă

                           —

                           Lucrări de manipulare a formelor în industria ceramicii

                           —

                           Căptușirea cuptoarelor din industria ceramicii

                           —

                           Lucrări de turnare în industria produselor ceramice și a materialelor de construcții

                           —

                           Transport și depozitare

                           —

                           Manipularea de blocuri de carne congelată și butoaie metalice de alimente conservate

                           —

                           Lucrări de construcții navale

                           —

                           Lucrări de manevră feroviare

                     Pantofi de protecție cu tocuri sau tălpi ortopedice și inserție antiperforație

                           —

                           Lucrări de copertare.

                     Pantofi de protecție cu tălpi izolate

                           —

                           Lucrări cu și pe materiale foarte fierbinți sau foarte reci

                     Pantofi de protecție care pot fi scoși cu ușurință

                           —

                           Acolo unde există riscul penetrării de substanțe incandescente

               3.

               PROTECȚIA OCHILOR SAU A FEȚEI
               Ochelari de protecție, viziere sau ecrane pentru față

                           —

                           Lucrări de sudură, polizare și debitare

                           —

                           Lucrări de găurire și gravare

                           —

                           Lucrări de tăiere și prelucrare a pietrei

                           —

                           Lucrări cu bolțuri

                           —

                           Utilizarea de mașini a căror funcționare se bazează pe îndepărtarea șpanului în cazul prelucrării de materiale care produc șpan

                           —

                           Matrițarea la cald

                           —

                           Îndepărtarea și mărunțirea cioburilor

                           —

                           Pulverizarea de substanțe abrazive

                           —

                           Manipularea de produse acide și alcaline, dezinfectanți și produse de curățare corozive

                           —

                           Utilizarea de dispozitive cu jet lichid

                           —

                           Manipularea de materiale incandescente și staționarea în apropierea acestora

                           —

                           Lucrări cu căldură radiantă

                           —

                           Lucrări cu laser

               4.

               PROTECȚIA APARATULUI RESPIRATOR
               Aparate de protecție a aparatului respirator

                           —

                           Lucrări în containere, spații înguste și cuptoare industriale alimentate cu gaz, în măsura în care poate exista riscul intoxicării cu gaz sau cantitatea de oxigen este insuficientă

                           —

                           Lucrări la gura de încărcare a furnalelor

                           —

                           Lucrări în apropierea convertizoarelor și a conductelor de gaz ale furnalelor

                           —

                           Lucrări în apropierea oalelor de turnare, în cazul în care se pot degaja vapori de metale grele

                           —

                           Lucrări pe căptușeala furnalelor și a oalelor de turnare, în cazul în care se pot degaja pulberi

                           —

                           Vopsirea prin pulverizare fără ventilație corespunzătoare

                           —

                           Lucrări în puțuri, canale și alte spații subterane ale sistemului de canalizare

                           —

                           Lucrări în instalații de răcire în care există riscul scurgerii agentului de refrigerare

               5.

               PROTECȚIA AUZULUI
               Antifoane

                           —

                           Utilizarea de prese metalice

                           —

                           Lucrări care presupun utilizarea de dispozitive cu aer comprimat

                           —

                           Activitatea personalului de la sol din aeroporturi

                           —

                           Lucrări de treierat

                           —

                           Prelucrarea lemnului și a textilelor

               6.

               PROTECȚIA TRUNCHIULUI, A BRAȚULUI ȘI A MÂINII
               Îmbrăcăminte de protecție

                           —

                           Manipulare de acizi și soluții caustice, dezinfectanți și substanțe de curățare corozive

                           —

                           Lucrări cu sau în apropierea materialelor fierbinți și acolo unde sunt simțite efectele căldurii

                           —

                           Lucrări cu produse din sticlă plată

                           —

                           Lucrări de sablare

                           —

                           Lucrări în camere frigorifice

                     Îmbrăcăminte de protecție neinflamabilă

                           —

                           Lucrări de sudură în spații înguste

                     Șorțuri rezistente la perforație

                           —

                           Lucrări de dezosare și tranșare

                           —

                           Lucrări cu cuțite de mână care implică îndreptarea cuțitului spre corp

                     Șorțuri din piele

                           —

                           Lucrări de sudură

                           —

                           Lucrări de forjare

                           —

                           Lucrări de turnare

                     Protecția antebrațului

                           —

                           Lucrări de dezosare și tranșare

                     Mănuși

                           —

                           Lucrări de sudură

                           —

                           Manipularea de obiecte cu muchii ascuțite, cu excepția mașinilor care prezintă riscul ca mănușa să fie prinsă

                           —

                           Lucrări neprotejate cu acizi și soluții caustice

                     Mănuși din împletitură metalică

                           —

                           Lucrări de dezosare și tranșare

                           —

                           Utilizarea obișnuită a cuțitelor de mână în producție și abatoare

                           —

                           Schimbarea cuțitelor la mașinile de tăiat

               7.

               ÎMBRĂCĂMINTE DE PROTECȚIE ÎMPOTRIVA INTEMPERIILOR

                           —

                           Lucrări în aer liber pe ploaie și vreme rece

               8.

               ÎMBRĂCĂMINTE REFLECTORIZANTĂ

                           —

                           Lucrări în locuri în care lucrătorii trebuie să poată fi observați la timp

               9.

               HAMURI DE SIGURANȚĂ

                           —

                           Lucrări pe schele

                           —

                           Asamblarea de piese prefabricate

                           —

                           Lucrări pe stâlpi

               10.

               FRÂNGHII DE SIGURANȚĂ

                           —

                           Lucrări în cabine de macarale amplasate la mare înălțime

                           —

                           Lucrări în cabine de stivuitoare și elevatoare amplasate la mare înălțime în depozite

                           —

                           Lucrări în partea superioară a turnurilor de sondă

                           —

                           Lucrări în puțuri și canalizări

               11.

               PROTECȚIA PIELII

                           —

                           Prelucrarea materialelor de căptușire

                           —

                           Lucrări de tăbăcărie